নগাঁও জিলাৰ চামগুৰিৰ লুংচুঙত 'ব্ৰীজ টু হ'প' নামৰ এটি স্বেচ্ছাসেৱী সংস্থাই অঞ্চলটোৰ প্ৰায় ১৪৫ গৰাকী দৰিদ্ৰ সীমা ৰেখাৰ তলৰ ছাত্ৰ-ছাত্ৰীৰ মাজত কম্বল বিতৰণ কৰে।
গ্ৰাম্যাঞ্চলৰ দৰিদ্ৰ ছাত্ৰ-ছাত্ৰীৰ প্ৰতি দেখুওৱা এই সহানুভূতিৰ বাবে স্বেচ্ছাসেৱী সংস্থাটোক ভূয়সী প্ৰশংসা কৰিছে অঞ্চলটোৰ ৰাইজে।
উল্লেখযোগ্য যে, স্বেচ্ছাসেৱী সংস্থাটোই বহু বছৰ ধৰি বৃহত্তৰ অঞ্চলটোত বিভিন্ন কাৰ্য্যসূচী গ্ৰহণ কৰি আহিছিল।
এইবাৰ সংস্থাটোই 'চাইল্ড কেয়াৰ প্ৰজেক্ট' নামৰ এটি প্ৰকল্প গ্ৰহণ কৰিছিল।
এই প্ৰকল্পৰ অধীনত লুংচুং অঞ্চলৰ দৰিদ্ৰ সীমা ৰেখাৰ তলৰ ছাত্ৰ-ছাত্ৰী সকলৰ মাজত সংস্থাটোৱে বিনামূলীয়াকৈ ১৪৫ খন কম্বল বিতৰণ কৰে।
সংস্থাটোৰ লুংচুংস্থিত কেন্দ্ৰটোত প্ৰায় তিনি শতাধিক স্থানীয় ৰাইজৰ উপস্থিতিত কম্বল বিতৰণ অনুষ্ঠানটোত উপস্থিত থাকে সঞ্চালক মণি কুমাৰ শ্ৰেষ্ঠা সহ উপদেষ্টা মিন্তু বৰুৱা আৰু প্ৰকল্প পৰিচালক পেৰ'জ ৰাভা।
উল্লেখযোগ্য যে, ২০১২ চনতে সংগঠিত হোৱা "ব্ৰীজ অফ হ'প" নামৰ স্বেচ্ছাসেৱী সংস্থাটোৱে জন্মলগ্নৰে পৰা প্ৰতি বছৰেই বৃহত্তৰ অঞ্চলটোৰ শিশু সকলৰ মাজত সংস্থাৰ নিজা পূঁজিৰে ইউনিফ'ৰ্ম, গৰম জেকেট, স্কুল বেগ, কিতাপ, আঁঠুৱা, জোতা আদি বিতৰণ কৰি আহিছে।
এই বছৰৰ কম্বল বিতৰণৰ কাৰ্য্যসূচী গ্ৰহণ কৰা সংস্থাটোৰ প্ৰতিজন কৰ্মকৰ্তাই এই পদক্ষেপৰ জৰিয়তে দৰিদ্ৰ শিশু সকলক সুস্বাস্থ্যৰ অধিকাৰী কৰি অনাগত দিনত প্ৰতিজন শিশুৱেই অঞ্চলটোৰ ভিতৰত একো একো গৰাকী মানব সম্পদ হিচাপে গঢ়লৈ উঠাৰ ক্ষেত্ৰত কিছু পৰিমানে হলেও সহায় কৰিব বুলি আশাবাদী।
কিম জঙ উনৰ নতুন ফতোৱা; দেশৰ শিশুসকলৰ নাম ৰাখিব লাগিব 'বোমা','বন্দুক'!
অস্কাৰলৈ ৰাজামৌলীৰ 'আৰআৰআৰ'! ভিজুৱেল ইফেক্ট শাখাত মনোনয়ন?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
